Public procurement notice: Contract Award Notice
Published: 2025-06-20
Buyer: Lappeenrannan kaupunki
Country: FI
Region: FI1B1
Contract type: Services
Procedure: Open procedure
CPV classification: 79710000: Security services
Estimated value: 5500000 EUR

Technical requirements: Tämä hankinta on EU-kynnysarvon ylittävä, liitteen E mukaisen muun erityisen palvelun hankinta. Hankinta toteutetaan avoimella menettelyllä, jossa hankintayksikkö julkaisee hankintailmoituksen ja asettaa samalla sähköisesti sekä avoimesti kaikkien saataville tarjouspyynnön, jonka perusteella halukkaat palveluntuottajat voivat tehdä tarjouksen. Hankinnasta on julkaistu hankintailmoitus Hilma-portaalissa tarjouspyynnön julkaisun yhteydessä. Tarjousasiakirjat ovat saatavilla suomen kielellä ja tarjous liitteineen tulee laatia suomen kielellä. Tarjouksen on täytettävä tarjouspyynnön vaatimukset. Ehdollisia tarjouksia ei hyväksytä. Tarjouksen tekemisestä ei makseta palkkiota. 

TARJOUSPYYNNÖN LIITTEISSÄ OLEVAT KOHDETIEDOT JA KOHTEIDEN KUVAUKSET

Tarjouspyynnössä ilmoitetut kohteet ja niitä koskevat tiedot ovat salassa pidettäviä. Tarjouspyynnön salassa pidettävät liitteet voidaan luovuttaa vain turvallisuusalan elinkeinoluvan omaavalle yritykselle. Liitteitä pyytävällä yrityksellä tulee olla todellinen mahdollisuus jättää tarjous tässä kilpailutuksessa. Liitteet tulee hävittää asianmukaisesti heti tarpeen päätyttyä. HUOM. Liitteiden pyytäminen ajoissa tarjouksen jättämistä varten on tarjoajan vastuulla. Tarjoajalta edellytetään niihin tutustumista tarjouksen jättämiseksi. Tarjous hylätään, mikäli tarjoaja ei ole pyytänyt liitteitä tässä kuvatulla tavalla.

Liitteet voi pyytää tarjousten jättöaikana sähköpostitse Lappeenrannan kaupungin Hankintapalvelujen sähköpostiosoitteesta:
hankintapalvelut@lappeenranta.fi.
Sähköpostiin tulee liittää Poliisihallituksen todistus voimassa olevasta turvallisuusalan elinkeinoluvasta sekä allekirjoitettu salassapitosopimus, tarjouspyynnön liite 1. Tarjoajan toivotaan toimittavan Poliisihallituksen todistuksen voimassa olevasta turvallisuusalan elinkeinoluvasta sekä allekirjoitetun salassapitosopimuksen riittävän ajoissa, mutta viimeistään 4.2.2025 klo 16 mennessä salassa pidettäviin liitteisiin tutustumiseksi. Ilman poliisihallituksen todistusta voimassa olevasta turvallisuusalan elinkeinoluvasta sekä allekirjoitettua salassapitosopimusta kohdetietoja ja kohteiden kuvauksia ei luovuteta.

Alla lueteltuna tarjouspyynnön salassa pidettävät liitteet, jotka ovat saatavilla ainoastaan edellä kuvatulla toimintatavalla:
Liite 6 Etelä-Karjalan hyvinvointialueen kohteet LUONNOS
Liite 7 Etelä-Karjalan hyvinvointialueen tarvitsemat turvallisuuspalvelut LUONNOS
Liite 8 Etelä-Karjalan hyvinvointialueen turvallisuussopimus
Liite 9 Etelä-Karjalan koulutuskuntayhtymän kohteet LUONNOS
Liite 10 Etelä-Karjalan koulutuskuntayhtymän tarvitsemat turvallisuuspalvelut LUONNOS
Liite 11 Lappeenrannan kaupunkikonsernin kohteet LUONNOS
Liite 12 Lappeenrannan kaupunkikonsernin tarvitsemat turvallisuuspalvelut LUONNOS

HANKINTAMENETTELY

Hankintamenettely toteutetaan vaiheittain seuraavassa järjestyksessä:
1. Tarjousten avaaminen.
2. Tarjoajien soveltuvuuden tarkistaminen.
3. Tarjousten tarjouspyynnön mukaisuuden tarkistaminen.
(Kolmannen vaiheen läpäisseet tarjoukset ovat mukana tarjousten lopullisessa vertailussa.)
4. Tarjousten vertailu.
5. Hankintapäätöksen teko ja päätöksestä ilmoittaminen tarjoajille.
6. Hankintasopimuksen solmiminen tarjouskilpailun voittaneen tarjoajan kanssa.

Hankintayksiköllä on oikeus hankintalain mukaisin perustein keskeyttää hankintamenettely sopimusta tekemättä.
Hankinnan kohteena oli Etelä-Karjalan hyvinvointialueen (Ekhva), Etelä-Karjalan koulutuskuntayhtymän (Sampo) sekä Lappeenrannan kaupunkikonsernin organisaatioiden (Lappeenrannan kaupungin, Lappeenrannan Yritystila Oy:n, Lappeenranta Free Zone Oy:n ja Williparkki Oy:n) Lappeenrannan ja Imatran alueilla sijaitsevien kohteiden tarvitsemat turvallisuuspalvelut.

Tarjouskilpailun perusteella valittiin yksi palveluntuottaja tuottamaan turvallisuuspalveluja. Osatarjouksia ei hyväksytty, vaan tarjoajan oli tarjottava tarjouspyynnössä määriteltyjä turvallisuuspalveluja kaikkiin tarjouspyynnöllä ja sen liitteissä ilmoitettuihin kohteisiin.


Winner: 4T Turva Oy
Number of bids: 3